Държавен вестник, бр. 20, 2024 г., стр. 6

СТР.  6	
Д Ъ Р Ж А В Е Н  В Е С Т Н И К 	
БРОЙ  20
Чл. 27з. В случаите на производство за скри-
нинг по чл. 27, ал. 5 и чл. 27г, ал. 2 – 5, което 
завършва с решение за условно разрешение за 
извършване на инвестицията или за отхвърляне 
на заявлението за издаване на разрешение за 
пряка чуждестранна инвестиция, разходите, 
извършени до влизането в сила на съответното 
решение, са за сметка на инвеститора.“
§ 6. Създава се чл. 34а:
„Чл. 34а. На чуждестранен инвеститор по 
глава шеста се налага глоба или имуществена 
санкция в размер на 5 на сто от стойността 
на инвестицията, но не по-малко от 50 000 лв., 
когато:
1. предостави неточна, непълна или подвеж-
даща информация в заявление за разрешаване 
на пряка чуждестранна инвестиция;
2. осъществи пряка чуждестранна инвес-
тиция без издадено разрешение при условията 
на този закон;
3. извърши пряка чуждестранна инвестиция 
в нарушение на условията по издадено условно 
разрешение по чл. 27е, ал. 2, т. 2;
4. не изпълни наложена мярка по чл. 34б. 
§ 7. Създава се нов чл. 34б: 
„Чл. 34б. Междуведомственият съвет за 
скрининг може, независимо от глобата или 
имуществената санкция, да наложи на чуж-
дестранния инвеститор ограничителни мерки 
по смисъла на чл. 27е, ал. 2, т. 2, необходими 
за гарантиране на сигурността или общест-
вения ред, включително промяна в контрол, 
промяна и/или преустановяване на дейност, 
прекратяване на пряката чуждестранна инвес-
тиция и други подходящи мерки. Същите се 
прилагат след провеждане на преговори между 
инвеститора и оправомощен представител на 
Междуведомствения съвет за скрининг.“
§ 8. В допълнителните разпоредби в § 1 се 
създава т. 18:
„18. „Стратегически обекти от значение 
за националната сигурност“ са посочените в 
Постановление № 181 на Министерския съвет 
от 20 юли 2009 г. за определяне на стратегичес- 
ките обекти и дейности, които са от значение 
за националната сигурност (обн., ДВ, бр. 59 
от 2009 г.; изм., бр. 71 и 77 от 2011 г., бр. 67 от 
2012 г., бр. 5 и 21 от 2013 г., бр. 107 от 2014 г., 
бр. 28 и 57 от 2015 г., бр. 22, 27 и 51 от 2016 г., 
бр. 86 от 2017 г., бр. 9 и 81 от 2019 г., бр. 33 
и 87 от 2021 г., бр. 41, 47, 83 и 97 от 2022 г. и 
бр. 100 от 2023 г.).“
§ 9. В допълнителните разпоредби се съз-
дава нов § 1а:
„§ 1а. По смисъла на глава шеста от този 
закон:
1. „Чуждестранен инвеститор“ е:
а) лице, което не е гражданин на държа-
ва – членка на Европейския съюз, или чието 
седалище не се намира в държава членка, ко-
ето е направило или възнамерява да направи 
пряка чуждестранна инвестиция в България;
б) юридическо лице, чието седалище спо-
ред устройствения акт е в държава – членка 
на Европейския съюз, което е направило или 
възнамерява да направи пряка чуждестранна 
инвестиция в България, в което контролът се 
упражнява пряко или косвено от: едно или 
повече физически лица, които не са граждани 
на държава – членка на Европейския съюз, едно 
или повече юридически лица, чиито седалища 
не са в държава – членка на Европейския съюз, 
или друго правно образувание, организирано 
съгласно законите на държава, която не е 
членка на Европейския съюз;
в) юридическо лице или друго правно обра-
зувание, чието седалище според устройствения 
акт е в държава – членка на Европейския 
съюз, което е направило или възнамерява да 
направи пряка чуждестранна инвестиция в 
България, в което по силата на договор или 
вътрешни правила едно или повече физически 
или юридически лица, установени в държави 
извън Европейския съюз, имат пряк или непряк 
контрол върху конкретната инвестиция, или 
което по силата на договор или многостранна 
сделка прави пряка чуждестранна инвестиция, 
попадаща в обхвата на този закон, от свое име, 
но за сметка на лице по букви „а“ и „б“.
2. „Пряка чуждестранна инвестиция“ e 
инвестиция от всякакъв вид от страна на 
чуждестранен инвеститор, имаща за цел ус-
тановяването или поддържането на трайни и 
преки връзки между чуждестранния инвести-
тор и предприемача или предприятието, на 
когото или на което е предоставен капиталът, 
за да извършва стопанска дейност в България, 
включително инвестиция, която дава възмож-
ност за ефективно участие в управлението или 
контрола на дружество, извършващо стопанска 
дейност. Пряка чуждестранна инвестиция е и 
разширяването на съществуваща инвестиция, 
включително разширяване на капацитета на 
съществуващо предприятие, диверсификацията 
на производството на предприятие с продукти, 
които не са били произведени преди това, както 
и създаването на ново място за извършване 
на дейността или увеличаването на капитала 
на обекта на инвестицията под условие, че 
акциите бъдат придобити от чуждестранния 
инвеститор. Не е пряка чуждестранна инвес-
тиция портфейлната (пасивната) инвестиция.
3. „Скрининг“ e производство, което дава 
възможност да бъдат оценени, проучени, раз-
решени, обвързани с условия, забранени или 
прекратени преки чуждестранни инвестиции.